1667.

Godina **1667** (**[[rimski brojevi|MDCLXVII]]**) bila je redovna godina koja počinje u subotu po gregorijanskom kalendaru odn. redovna godina koja počinje u utorak po 10 dana zaostajućem julijanskom kalendaru.
__NOTOC__
## Događaji
### Januar/Siječanj &ndash; Mart/Ožujak
* januar? - Ćor Ali-paša novi bosanski namesnik - nakon nerodne godine u zemlji vlada glad, vojska je bez plate i preti pobunom.
* 9. 2. - Andrusovsko primirje okončava Rusko-poljski rat (1654-67): Rusiji potvrđena Levoobalna Ukrajina i Smolensk, dobila i Kijev (privremeno, što će postati trajno). Opadanje Poljske i uspon Rusije.
* 23. 3. - Umro Ugarski Palatin Ferenc Wesselényi, jedan od učesnika urote plemstva.
* 31. 3. - Lisabonski ugovor: Francuska i Portugal sklopile savez protiv Španije.

### April/Travanj &ndash; Jun/Lipanj
* 6. 4. (Velika srijeda) - "Velika trešnja": katastrofalan potres u Dubrovniku razara grad, strada i Kotor i druga mesta u okolini, osetio se od Albanije do Venecije.
* 9. 4. - Prva umetnička izložba (Salon) u Louvreu.
* 24. 5. - Počinje Rat devolucije: Luj XIV napada habsburšku Špansku Nizozemsku i Franche-Comté.
* 9 - 14. 6. - Drugi anglo-holandski rat: Napad na Medway je najgori poraz engleske Kraljevske mornarice ikad, Holanđani odvukli admiralski brod *Royal Charles*.
* 15. 6. - Jean-Baptiste Denys izveo prvu transfuziju krvi, sa ovce na čoveka (ovakva varijanta će biti zabranjena 1670.).
* 20. 6. - Kardinal Giulio Rospigliosi je novi papa Klement IX. (do 1669).

### Jul/Srpanj &ndash; Septembar/Rujan
* jul, krajem - Kandijski rat u Egeju: neuspešni turski napad na Kiteru.
* 31. 7. - Ugovorom iz Brede okončan sukob Engleske i Holandije - Englezima ostaje bivša Nova Holandija a Holanđanima otok Run i Surinam.
* 2. 9. - U Parizu uvedeno osvetljavanje ulica.

### Oktobar/Listopad &ndash; Decembar/Prosinac
* oktobar - Objavljen "Izgubljeni raj" Johna Miltona.
* 18. 10. - Johanes I postaje etiopski car (do 1682).
* 23. 11. - Portugalski kralj Afonso VI se pod pritiskom brata Pedra odrekao vršenja vlasti.
* 25. 11. - Razorni zemljotres potresao istočni Kavkaz, procenjeno 80.000 mrtvih.
* decembar - Zubački vojvoda Grujica Vuković hara konavoskim selima sa svojim plemenom i turskim "mladićima"-"zlićima".

### Kroz godinu
* Stojan Janković pobegao iz turske tamnice ubivši Halil-bega Durakovića.
* Martin Borković novi zagrebački biskup (do 1687).
* Marčanski vladika Gavrilo Mijakić otišao u Rim.
* Vasilije Ostroški u poseti patrijarhu Maksimu u Peći, žali se na nasilje kneza Raiča.
* Osnovana Pariska opservatorija.
* Početak aktivnosti Stenjke Razina.
* Završen Veliki moskovski sabor, početak aktivne borbe protiv staroveraca.

## Rođenja

* april/maj - John Arbuthnot, lekar, polimata († 1735)
* 26. 5. - Abraham de Moivre, matematičar († 1754)
* 6. 8. - Johann Bernoulli, matematičar († 1748)
* 11. 8. - Anna Maria Luisa de' Medici, poslednja iz familije († 1743)
* 30. 11. - Jonathan Swift, književnik († 1745)
* 9. 12. - William Whiston, matematičar, istoričar († 1752)
* ? - Damat Ali-paša, veliki vezir († 1716)

## Smrti

* 23. 3. - Ferenc Wesselényi, Ugarski Palatin (* 1605)
* poč. aprila? - Vinčencij Vico Pucić, pesnik i fizičar
* 25. 4. - Ivan Zakmardi, protonotar hrvatskog kraljevstva (* ca. 1600)
* 22. 5. - Aleksandar VII., papa (* 1599)
* 7. 7. - Nicolas Sanson, kartograf (* 1600)
* 2. 8. - Francesco Borromini, arhitekta (* 1599)
* 18. 10. - Fasilides Etiopski, car (* 1603)
* 28. 11. - Jean de Thévenot, svetski putnik (* 1633)

## Reference

;Literatura
* Kenneth Meyer Setton. *[http://books.google.com/books?id=XN51y209fR8C Venice, Austria, and the Turks in the Seventeenth Century]*. American Philosophical Society; 1991. .
* *Istorija srpskog naroda*, Treća knjiga, prvi tom, Srbi pod tuđinskom vlašću 1537-1699, SKZ Beograd 1993,